
AZ EURÓPAI PARLAMENT HATÁROZATÁRA IRÁNYULÓ JAVASLAT
az Európai Bankhatóság elnökének kinevezésére irányuló javaslatról
(N10-0004/2026 – C10‑0020/2026 – 2026/0802(NLE))
(Egyetértés)
Az Európai Parlament,
–	tekintettel az Európai Bankhatóság elnöki tisztségére pályázó alkalmas jelölteknek a felügyeleti tanács által összeállított szűkített listájára,
–	tekintettel a Tanács 2026. február 4-i levelére, amelyben François-Louis Michaud-t javasolja az Európai Bankhatóság elnökének (C10–0020/2026),
–	tekintettel az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/79/EK bizottsági határozat hatályon kívül helyezéséről szóló, 2010. november 24-i 1093/2010/EU rendelet[footnoteRef:1] 48. cikkének (2) és (3) bekezdésére, [1:  HL L 331., 2010.12.15., 12. o., ELI: http://data.europa.eu/eli/reg/2010/1093/oj.] 

–	tekintettel az uniós gazdasági és monetáris ügyekkel kapcsolatos pozíciók jelöltjei közötti nemi egyensúlyról szóló, 2019. március 14-i állásfoglalására[footnoteRef:2], [2:  HL C 23., 2021.1.21, 105. o.] 

–	tekintettel „A gazdasági és monetáris unió intézményei és szervei: a közszolgálati jogviszony megszűnése utáni összeférhetetlenség megelőzése” című, 2020. január 16-i állásfoglalására[footnoteRef:3], [3:  Elfogadott szövegek, P9_TA(2020)0017.] 

–	tekintettel eljárási szabályzata 135. cikkére,
–	tekintettel a Gazdasági és Monetáris Bizottság jelentésére (A10 0000/2026),
A.	mivel az Európai Bankhatóság jelenlegi elnöke 2026. január 31-én lemondott;
B.	mivel az 1093/2010/EU rendelet 48. cikkének (2) bekezdése úgy rendelkezik, hogy az Európai Bankhatóság elnökét érdemei, alkalmassága, a pénzügyi intézményekkel és piacokkal kapcsolatos ismeretei, valamint a pénzügyi felügyelet és szabályozás terén szerzett tapasztalata alapján, a nemek közötti egyensúly elvét tiszteletben tartó nyílt kiválasztási eljárást követően kell kiválasztani;
C.	mivel 2026. február 4-én a Tanács azt javasolta, hogy a Parlament megerősítését követően François-Louis Michaud-t nevezzék ki az Európai Bankhatóság elnökének ötéves hivatali időre, az 1093/2010/EU rendelet 48. cikkének (2) és (3) bekezdésével összhangban;
D.	mivel 2026. február 25-én a Gazdasági és Monetáris Bizottság meghallgatta François-Louis Michaud-t, aki nyitóbeszédet mondott, majd válaszolt a bizottság tagjai által feltett kérdésekre;
1.	[egyetért / nem ért egyet] François-Louis Michaud-nak az Európai Bankhatóság elnökévé történő kinevezésével[, és kéri a javaslat visszavonását, valamint új javaslat benyújtását];
2.	utasítja elnökét, hogy továbbítsa ezt a határozatot a Tanácsnak, a Bizottságnak, az Európai Bankhatóságnak, valamint a tagállamok kormányainak.

Ez a jelentés azt követően készült, hogy a Gazdasági és Monetáris Bizottság gyakorolta a 1093/2010/EU rendelet és különösen annak 48. cikke által a Parlamentre ruházott hatásköröket, valamint a Gazdasági és Monetáris Bizottság által a gazdasági és pénzügyi szabályozó és felügyeleti szervekbe történő kinevezésekkel kapcsolatban kialakított eljárásokat követően.

<FootprintIntro>Az előadó kizárólagos felelősségi körében kijelenti, hogy jelentésébe nem foglalt bele a kötelező átláthatósági nyilvántartásról szóló intézményközi megállapodás[footnoteRef:4] hatálya alá tartozó olyan érdekképviselőktől vagy harmadik országok hatóságainak – többek között ezen országok diplomáciai képviseleteinek és nagykövetségeinek – olyan képviselőitől kapott észrevételeket, akiket vagy amelyeket az eljárási szabályzat I. mellékletének 8. cikke értelmében fel kell tüntetni ebben a mellékletben.</FootprintIntro> [4:  Intézményközi megállapodás (2021. május 20.) az Európai Parlament, az Európai Unió Tanácsa és az Európai Bizottság között a kötelező átláthatósági nyilvántartásról (HL L 207., 2021.6.11., 1. o., ELI: http://data.europa.eu/eli/agree_interinstit/2021/611/oj).] 

